**РЕШЕНИЯ НА ОБЩИНСКИ СЪВЕТ – НИКОПОЛ ОТ ПРОВЕДЕНОТО ЗАСЕДАНИЕ**

**НА 30.08.2018г.**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по първа точка от дневния ред**

**РЕШЕНИЕ**

**№ 364/30.08.2018 г.**

**ОТНОСНО**: Даване съгласие за провеждане на предучилищно образование с брой на децата в групите в ДГ №1 „Щастливо детство“ гр.Никопол под нормативно определения минимален брой през учебната 2018/2019 година.

На основание чл.21, ал.1, т.23 и ал.2 от Закона за местното самоуправление и местната администрация, вземайки в предвид чл.20 т.3, т.7 и т.9 и чл.96 от Закона за публичните финанси и в съответствие с чл.2, ал.2, предложение първо, чл.54 и чл.55 от Наредба за финансирането на институциите в системата на предучилищното и училищното образование***,*** Общински съвет-Никопол

**Р Е Ш И:**

1.Общински съвет-Никопол дава съгласието си за учебната 2018/2019 г. ДГ №1 „Щастливо детство“ гр.Никопол да функционира с формирани 5 групи и недостиг на 6 деца до нормативно определения минимален брой, както следва:

1.1. За база № 1, находяща се на адрес гр.Никопол, ул. „Ал.Стамболийски“ № 2 – недостиг от 4 деца до нормативно определения минимален брой в групите;

1.2. За база № 2, находяща се на адрес гр.Никопол, ул. „Ген.Криднер “ № 27 – недостиг от 2 деца до нормативно определения минимален брой в групата.

2. Недостигът за функционирането на детската градина през уч.2018/2019 г. с 5 групи, териториално разпределени в 3 бази, да се до финансира със средства от собствените приходи и от изравнителната субсидия на Община Никопол.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по втора точка от дневния ред**

**РЕШЕНИЕ**

**№ 365/30.08.2018 г.**

**ОТНОСНО**: Приемане на Отчета за касовото изпълнение на бюджета, на сметките за средства от Европейския съюз и на сметките за чужди средства към 31.12.2017 година на Община Никопол, по натурални и стойностни показатели.

На основание чл. 21, ал. 1, т. 6 от Закона за местното самоуправление и местната администрация, чл. 140, ал. 1, 2 и 3 от Закона за публичните финанси, чл. 9 от Закона за общинския дълг и чл. 54, ал. 2, т. 4 от *Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Никопол,* Общински съвет-Никопол

**Р Е Ш И:**

1.Приема отчетната информация за касово изпълнение на бюджета, на сметките за средства от Европейския съюз и на сметките за чужди средства към 31.12.2017 година на Община Никопол, по доклада на кмета на Община Никопол съгласно приложение №5.

2.Приема натуралните и стойностни показатели към отчета за касово изпълнение на бюджета към 31.12.2017 година на Община Никопол, съгласно приложение №2.

3.Приема натуралните и стойностни показатели към отчета за касово изпълнение на сметките за средства от Европейския съюз и на сметките за чужди средства към 31.12.2017 година на Община Никопол, съгласно приложение №3.

4.Приема натуралните и стойностни показатели към отчета за изпълнението на капиталовите разходи към 31.12.2017 г., в т.ч. за действително извършените разходи по проекти, мерки и програми, финансирани със средства от Европейския съюз и свързаното с тях национално и общинско съфинансиране, съгласно приложение № 1.

5.Приема годишния разчет за разходите на второстепенните разпоредители с бюджет, кметствата, кметските наместничества и субсидираните дейности при Община Никопол към 31.12.2017 г., съгласно приложение № 4.

6.Приема годишния отчет за състоянието на общинския дълг, издадените общински гаранции, съотношението на плащанията, дълга на лицата по чл. 8а от Закона за общинския дълг и издадените от тях гаранции през 2017 г. на Община Никопол, съгласно форма - приложение №17 (по образец на Министерството на финансите, утвърден с указание ФО-01/09.01.2018 г.).

7.Приема подробен годишен отчет за състоянието на общинския дълг към 31.12.2017 г., съгласно приложение № 6.

8.Приема подробен годишен отчет и информация за състоянието на дълга на лицата по чл. 8а от Закона за общинския дълг - търговските дружества с общинско участие в капитала към 31.12.2017 г., съгласно приложение № 7.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по трета точка от дневния ред**

**РЕШЕНИЕ**

**№ 366/30.08.2018 г.**

**ОТНОСНО**: Актуализация на бюджета на Община Никопол за 2018 година.

На основание чл. 21, ал. 1, т. 6 от Закона за местното самоуправление и местната администрация и чл.124 от Закона за публичните финанси, Общински съвет-Никопол

**Р Е Ш И:**

1. Утвърждава актуализацията на общинския бюджет за 2018 г., както следва:
	1. По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| -подпараграф 13-01 „Данък в/у недвижими имоти”-подпараграф 13-03 „Данък в/у превозните средства”-подпараграф 27-07 „Такса за битови отпадъци” | **+ 15 000****+ 36****+ 32 964** | 000 | 000 | + 15 000+ 36+ 32 964 | 000 |
| **ПО РАЗХОДА** |  |  |  |  |  |
| Местна дейност 412 „Многопрофилни болници за активно лечение” (МБАЛ-Никопол)-подпараграф 43-02 „Субсидии за осъществяване на болнична помощ” | **+ 48 000** | 0 | 0 | + 48 000 | 0 |

* + 1. Субсидията за МБАЛ-Никопол е в размер **до** 48 000 лв., предоставя се през 2018г. и се използва за погасяване пълния размер на главници и лихви по дължимите от здравното заведение данък върху недвижимите имоти, данък върху превозните средства и такса за битови отпадъци към бюджета на Община Никопол.

1.2.По бюджета на второстепенен разпоредител с бюджет - за Кметство с.Дебово:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 10-20 „Разходи за външни услуги”” | **- 113** | - 113 | 0 | 0 | 0 |
| Местна дейност 604 „Осветление на улици и площади”-подпараграф 10-15 „Материали” | **+ 113** | + 113 | 0 | 0 | 0 |

1.3.По бюджета на второстепенен разпоредител с бюджет - за Кметство с.Бацова махала:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 10-15 „Материали” | **- 600** | - 600 | 0 | 0 | 0 |
| Местна дейност 622 „Озеленяване”-подпараграф 10-15 „Материали”-подпараграф 10-16 „Вода, горива и енергия” | **+ 400****+ 200** | + 400+ 200 | 0 | 0 | 0 |

1.4.По бюджета на второстепенен разпоредител с бюджет - за Кметство с.Муселиево:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 10-20 „Разходи за външни услуги-подпараграф 10-20 „Текущ ремонт” | **- 1000****- 500** | - 1000- 500 | 0 | 0 | 0 |
| Местна дейност 604 „Осветление на улици и площади”- подпараграф 10-16 „Вода, горива и енергия” | **-500** | 0 | -500 | 0 | 0 |
| Местна дейност 622 „Озеленяване”-подпараграф 10-15 „Материали” | **+2000** | +1500 | +500 | 0 | 0 |

1.5.По бюджета на Първостепенния разпоредител с бюджет-за Кметско наместничество с.Жернов:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 10-51 „Командировки в страната” | **-200** | -100 | -100 | 0 | 0 |
| Местна дейност 622 „Озеленяване”-подпараграф 02-02 „Др.възнаграждения за персонала по извън трудови правоотношения” | **+200** | +100 | +100 | 0 | 0 |

1.6.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| -подпараграф 24-06 „Приходи от наеми на земя” | **+ 5 000** | 0 | 0 | + 5 000 | 0 |

1.7.По бюджета на Народно читалище Напредък 1871 гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| До финансирана дейност 738 „Читалища”-подпараграф 45-00 „Субсидии и др.текущи трансфери за юридически лица с нестопанска цел” - за мероприятия от местно значение по инициатива на кмета на общината | **+ 5 000** | 0 | 0 | + 5 000 | 0 |

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по четвърта точка от дневния ред**

**РЕШЕНИЕ**

**№ 367/30.08.2018 г.**

**ОТНОСНО**: Отпускане на еднократна помощ по решение на Общински съвет-Никопол на Даниел Христов Борисов от с.Бацова махала, община Никопол.

На основание чл. 21, ал. 1, т. 6 и т. 23 от Закона за местното самоуправление и местната администрация и чл.124, ал. 2, предложение първо от Закона за публичните финанси, Общински съвет-Никопол

**Р Е Ш И:**

1. Да се изплати еднократна финансова помощ:

1.1. в размер на **300 (Триста) лева** **на Даниел Христов Борисов** от с.Бацова махала, ул. „Средец” № 6, община Никопол, по заявление с вх.№ 94-1275/03.08.2018 г. постъпило в деловодството на Община Никопол и Становище от 09.08.2018 г. на Обществения съвет за контрол на системата за социално подпомагане при Община Никопол;

2.Утвърждава показателите, с които да се завиши бюджета на Община Никопол за 2018 г., във връзка с извършване на разхода по т.1, както следва:

2.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| -подпараграф 13-03 „Данък върху превозните средства” | **+ 300** | 0 | 0 | + 300 | 0 |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 42-14 „Обезщетения и помощи по решение на общинския съвет” | **+ 300** | 0 | 0 | + 300 | 0 |

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по пета точка от дневния ред**

**РЕШЕНИЕ**

**№ 368/30.08.2018 г.**

**ОТНОСНО**: Поемане на дългосрочен дълг, по реда на Закона за общинския дълг, **подлежащ на финансиране от „Фонд за органите на местното самоуправление в България-ФЛАГ” ЕАД, за рефинансиране на извършени разходи по изпълнен *проект „Prevent the risk of flooding from the Danube at Nikopol and Turnu Magurele – A prerequisite for environmental protection in cross-border region” (в превод на български език: „Предотвратяване на риска от наводнения от река Дунав при Никопол и Турну Мъгуреле – предпоставка за опазване на околната среда в трансграничния регион”),*** по Основен договор №58394/04.08.2014 г. по Програмата за трансгранично сътрудничество Румъния-България 2007-2013 г.

На основание чл. 13, чл. 14, чл.17 и чл. 19а от Закона за общинския дълг и чл.21, ал. 1, т. 10 от Закона местното самоуправление и местната администрация, във връзка с предложение на Кмета на Община Никопол относно поемане на дългосрочен дълг, направено по реда на Закона за общинския дълг, Общинският съвет – Никопол

**Р Е Ш И:**

**1.** Община Никопол да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме **дългосрочен общински дълг** с цел **рефинансиране на извършени разходи по изпълнен *проект „Prevent the risk of flooding from the Danube at Nikopol and Turnu Magurele – A prerequisite for environmental protection in cross-border region” (в превод на български език: „Предотвратяване на риска от наводнения от река Дунав при Никопол и Турну Мъгуреле – предпоставка за опазване на околната среда в трансграничния регион,*** финансиран по Програма за трансгранично сътрудничество Румъния-България 2007-2013 г., приоритетна ос и ключова сфера на интервенция 2, референтен номер на проекта № 2(4i)-2.2-3, MIS ETC Code 348, по Основен договор №58394/04.08.2014 г. и Договор за предоставяне на национално съфинансиране с рег.№ РД-02-29-271/04.09.2014 г., при следните основни параметри на дълга:

**1.1. Максимален размер на дълга** – **720 478,04 лв.** (*Седемстотин и двадесет хиляди четиристотин седемдесет и осем лева и четири стотинки - словом*);

**1.2. Валута на дълга** – лева;

**1.3. Вид на дълга** – дългосрочен дълг, поет с договор за общински заем;

**1.4. Условия за погасяване**:

1.4.1. Срок на погасяване – до 120 (сто и двадесет) месеци, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване.

1.4.2. Източници за погасяване на главницата – от собствени бюджетни средства;

**1.5. Максимален лихвен процент** – шестмесечен EURIBOR плюс максимална надбавка от 4.083%;

**1.6. Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка;

**1.7. Начин на обезпечение на кредита**:

1.7.1. Учредяване на залог върху настоящи и бъдещи парични вземания, представляващи настоящи и бъдещи приходи на Община Никопол, по чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на Община Никопол по чл. 52, ал. 1, т. 1, букви „а“ и „б“ от Закона за публичните финанси, включително и тези,постъпващи по банкова сметка, вземанията за наличностите по която, настоящи и бъдещи, също са обект на особен залог.

**1.8. Индикативна погасителна схема на дълга** – съгласно приложение №1 към настоящото решение.

**2.** Възлага и делегира права на Кмета на Община Никопол да подготви искането за кредит, да го подаде в офиса на ФОМСБ – ФЛАГ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по шеста точка от дневния ред**

**РЕШЕНИЕ**

**№ 369/30.08.2018 г.**

**ОТНОСНО**: Избор на формата на управление на горските територии общинска собственост и даване на съгласие за сключване на договор с търговец вписани в публичните регистри по чл. 235 и 241 от Закона за горите.

На основание чл. 21, ал.1, т.8 и ал.2 от ЗМСМА, чл.181, ал.1, т.3 и ал.2 от Закона за горите, чл. 45, ал. 1, т.3 и ал. 2 от Наредба № 6 за реда за придобиване, управление и разпореждане с общинско имущество,Общински съвет – Никопол

**Р Е Ш И:**

1.Общински съвет - Никопол избира формата на управление на горски територии общинска собственост да се осъществява от търговец, вписан в

публичните регистри по чл.235 и 241 от Закона за горите, въз основа на договор.

2. Оправомощава Кмета на Община Никопол да сключи договор за управление на горски територии собственост на Община Никопол с "Кожухаров 2009" ЕООД, представлявано от управителя Валентин Георгиев Кожухаров, ЕИК 200725062, с адрес на управление на дейността с. Новачене, община Никопол, област Плевен, ул. "Георги Димитров" № 69.

3.Определя срока на договора за управление на горски територии общинска собственост-1/една/година.
4.Възлага на Кмета на Община Никопол да извърши всички действия за правилното и законосъобразно изпълнение на настоящото решение.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по седма точка от дневния ред**

**РЕШЕНИЕ**

**№ 370/30.08.2018 г.**

**ОТНОСНО**: Възстановяване на собствеността на наследниците на Енчо Митев Шамаков от Общинския поземлен фонд в землището на с.Въбел, община Никопол.

На основание чл.21, ал.1, т.8 и ал.2 от ЗМСМА във връзка с чл.45ж от ППЗСПЗЗ, § 27, ал.2 от ПЗР на ЗИДЗСПЗЗ /ДВ,бр.62 от 10.08.10г./ и Решение № 309/29.01.2018г. Общински съвет – Никопол

**Р Е Ш И:**

1. Общински съвет – Никопол дава съгласието да се включи в Програмата за управление разпореждане с общинско имущество за 2018 година нова глава с номер пет „Възстановяване по реда на чл. 45ж от ППЗСПЗЗ и параграф 27, ал.2 от ПЗР ЗСПЗЗ” и под номер едно от списъка се добави следното:

„ - имот № 205187 в землището на село Въбел, с площ от 0,300 дка, трета категория, НТП: „Нива“, местност „Долни бостани”;

 - част в размер на 1,700 дка от имот № 204024 /целия с площ 5,641 дка/ в землището на село Въбел, трета категория, НТП: „Нива“, местност „Долни бостани”;

 - част в размер на 0,600 дка от имот № 204003 /целия с площ 29.261 дка/ в землището на село Въбел, трета категория, НТП: „Нива“, местност „Долни бостани”.

 2. Общински съвет – Никопол предоставя за възстановяване на правата на наследниците на **Енчо Митев Шамаков** следните поземлени имоти:

 - имот **№ 205187** в землището на село Въбел с ЕКАТТЕ 12365, с площ от **0,300 дка**, трета категория, НТП: „Нива“, местност „Долни бостани”;

 - част в размер на **1,700 дка** от имот **№ 204024** /целия с площ 5,641 дка/ в землището на село Въбел с ЕКАТТЕ 12365, трета категория, НТП: „Нива“, местност „Долни бостани”;

 - част в размер на **0,600 дка** от имот **№ 204003** /целия с площ 29.261 дка/ в землището на село Въбел с ЕКАТТЕ 12365, трета категория, НТП: „Нива“, местност „Долни бостани”.

3. Общински съвет – Никопол оправомощава Кмета на Община Никопол да извърши всички действия по предоставянето на имотите описани в точка две на настоящото решение.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по осма точка от дневния ред**

**РЕШЕНИЕ**

**№ 371/30.08.2018 г.**

**ОТНОСНО**: Възстановяване на собствеността на наследниците на Недко Атанасов Лисичев от Общинския поземлен фонд в землището на с.Въбел, община Никопол.

На основание чл.21, ал.1, т.8 и ал.2 от ЗМСМА във връзка с чл.45ж от ППЗСПЗЗ, § 27, ал.2 от ПЗР на ЗИДЗСПЗЗ /ДВ,бр.62 от 10.08.10г./ и Решение № 309/29.01.2018г. Общински съвет – Никопол

**Р Е Ш И:**

1. Общински съвет – Никопол дава съгласието да се включи в Програмата за управление разпореждане с общинско имущество за 2018 година в глава пет „Възстановяване по реда на чл. 45ж от ППЗСПЗЗ и параграф 27, ал.2 от ПЗР ЗСПЗЗ” и под номер две от списъка се добави следното: „част в размер на 2,480 дка от имот № 201003 /целия с площ 6,473 дка/, с НТП: „нива“, категория четвърта, местност „Николчева бара“ по КВС на с.Въбел с ЕКАТТЕ 12365“.

 2. Общински съвет – Никопол предоставя за възстановяване на правата на наследниците на **Недко Атанасов Лисичев** следния поземлен имот: част в размер на 2,480 дка от имот № 201003 /целия с площ 6,473 дка/, с НТП: „нива“, категория четвърта, местност „Николчева бара“ по КВС на с.Въбел с ЕКАТТЕ 12365.

3. Общински съвет – Никопол оправомощава Кмета на Община Никопол да извърши всички действия по предоставянето на имотите описани в точка две на настоящото решение.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по девета точка от дневния ред**

**РЕШЕНИЕ**

**№ 372/30.08.2018 г.**

**ОТНОСНО**: Провеждане на извънредно заседание на общото събрание на Асоциацията по ВиК на обособена територия, обслужвана от ВиК ЕООД Плевен на 10.09.2018г. от 10:00ч. в Заседателната зала на Областна администрация- Плевен.

На основание чл. 21, ал.1, т. 15 от ЗМСМА във връзка с чл.198е, ал.5 и чл.198е, ал.3 от Закона за водите както и чл.2.2,(б) ,чл.18.7 и чл. 6.4 от Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, Общински съвет –Никопол

**Р Е Ш И:**

**1**.Общински съвет Никопол дава мандат на д-р Валерий Димитров Желязков- Кмет на община Никопол да представлява Община Никопол на заседанието на Общото събрание на Асоциацията по ВиК- Плевен, насрочено за 10.09.2018г., и гласува по точките от дневния ред, както следва:

***1.1 Одобрява и съгласува Допълнително споразумение (Анекс) към сключения на 07.04.2016г. Договор за стопанисване, поддържане и експлоатация на ВиК системи и съоръжения и предоставяне на ВиК услуги;***

***1.2 Одобрява и „Бизнес план 2017-2021г.” на „Водоснабдяване и канализация” ЕООД –гр. Плевен.***

**2.**Общински съвет Никопол определя инж. Светозар Блажев Трифонов- Директор Дирекция „Устройство на територията” при община Никопол да представлява Община Никопол на заседанието на Общото събрание на Асоциацията по ВиК- Плевен, насрочено за 10.09.2018г. при отсъствие на Кмета на община Никопол д-р Валерий Димитров Желязков.

**КРАСИМИР ХАЛОВ -**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 49**

**от проведеното заседание на 30.08.2018 г.**

**по десета точка от дневния ред**

**РЕШЕНИЕ**

**№ 373/30.08.2018 г.**

**ОТНОСНО**: Отмяна на Решение №357/30.07.2018г. на Общински съвет Никопол.

На основание чл.21, ал.1, т.8 от ЗМСМА във връзка с Решение №357/30.07.2018г. и Разпореждане №628/2018г. на Районна прокуратура – Никопол, Общински съвет – Никопол

**Р Е Ш И:**

1.Общински съвет – Никопол ОТМЕНЯ Решение №353/30.07.2018г. от Протокол №48 от проведеното заседание на 30.07.2018г., по точка втора от дневния ред.

**КРАСИМИР ХАЛОВ -**

**Председател на**

**Общински съвет – Никопол**

**К Р А Й !**